CPF:ราคาหุ้นมีแรงส่งด้านบวกต่อเนื่องแนะซื้อเป้าหมาย 40 บ. อัพไซด์ 31%
CPF: มีแรงส่งด้านบวกต่อเนื่องคงคำแนะนำ ซื้อ กำหนดราคาพื้นฐานไว้ที่ 40.00 บาท ซึ่งประเมินด้วย P/E ปี 60 ที่ 26 เท่า ราคาปิดมีส่วนเพิ่มอีกถึง 31%
11 ต.ค. 2559

บล.ดีบีเอส วิคเคอร์ส  ระบุในบทวิเคราะห์วันนี้ว่า (11ต.ค.) ว่า บริษัท เจริญโภคภัณฑ์อาหาร จำกัด (มหาชน) หรือ CPF คาดว่ากำไรไตรมาส 3/59 ยังคงแข็งแกร่งต่อเนื่อง มากเป็น 4 เท่าตัวจาก เทียบช่วงเดียวกันของปีก่อนและเพิ่ม 8.9%เทียบไตรมาสก่อนหน้าเป็น 5 พันล้านบาทสืบ
เนื่องจากราคาเนื้อไก่ที่ปรับตัวดีขึ้น ต้นทุนวัตถุดิบที่ลดลง และธุรกิจกุ้งในประเทศปรับตัวดีขึ้นมาก ด้านปริมาณการส่งออกไปยังจีนและเวียดนามก็ยังไปได้ดี ส่งผลให้รายได้สูงเป็น 124 พันล้านบาท (+10.8%เทียบช่วงเดียวกันของปีก่อน, +6.2%เทียบไตรมาสก่อนหน้า) อัตรากำไรขั้นต้นคาดว่าเพิ่ม 2%เทียบช่วงเดียวกันของปีก่อนเป็น 17%
นอกจากนี้โปรแกรมการควบคุมต้นทุนก็ทำให้สัดส่วนค่าใช้จ่ายขาย-บริหารเทียบกับรายได้ลดลง 0.7% เทียบ เทียบช่วงเดียวกันของปีก่อนเป็น 10%
การเติบโตที่แข็งแกร่งในช่วงครึ่งหลังปีนี้ (2H59) มีผลจากธุรกิจเนื้อสัตว์มีผลกำไรที่ดี รวมทั้งอัตรากำไรในธุรกิจกุ้งก็สูงขึ้น เราคาดว่าราคาเนื้อหมูได้ไปถึงจุดสูงสุดที่ 75 บาทต่อ กก.ตั้งแต่ไตรมาส 2/59 แล้ว แต่จากภาวะน้ำท่วม ซึ่งอาจกระทบต่อการบริโภคให้ลดลง จึงไม่คิดว่าราคาเนื้อหมูจะปรับขึ้นสูงสุดใหม่ได้อีก คาดว่าจะอยู่ในช่วง 65-75 บาทต่อ กก. แต่ก็ถือว่าสูงกว่าจุดคุ้มทุนของบริษัท ด้านราคาเนื้อไก่ ก็มีแรงสนับสนุนจากปัจจัยความต้องการนำเข้าที่มากและมีปัญหาการผลิตซึ่งยังขาดแคลนพ่อพันธุ์ แม่พันธุ์ หลังสหรัฐฯห้ามนำเข้าเพื่อหนุนราคาไก่
สำหรับธุรกิจกุ้งคาดว่าจะมีภาพการฟื้นตัวดีต่อเนื่องมาตั้งแต่กลางปี 58 เพราะโครงสร้างต้นทุนที่ต่ำ และการผลิตก็ออกมาสูงขึ้น หลังอัตราการรอดชีวิตจากการเลี้ยงนั้นมากขึ้น อีกทั้ง CPF ได้มีการปรับตัวเรื่องการลดขนาดของหน่วยการผลิตมาได้ระยะหนึ่งแล้ว ข้อดีคือสามารถประหยัดต้นทุนคงที่ได้เป็นอย่างดี สำหรับภาพรวมผลผลิตกุ้งปีนี้คาดว่าจะเพิ่มขึ้นได้ 15%เทียบช่วงเดียวกันของปีก่อนเป็น 3 แสนตัน และปี 60 เพิ่มขึ้นอีกเป็น 3.3 แสนตัน
 คงคำแนะนำ ซื้อ กำหนดราคาพื้นฐานไว้ที่ 40.00 บาท ซึ่งประเมินด้วย P/E ปี 60 ที่ 26 เท่า ราคาปิดมีส่วนเพิ่มอีกถึง 31%